Le Havre ble opprinnelig etablert som en friidrett- og rugbyklubb, men fikk sin fotballdebut da den deltok i Frankrikes første nasjonale eliteserie i fotball i 1899. Le Havre ble da også den første klubben utenfor Paris som vant serien, og gjenopptok bragden den påfølgende sesongen. Le Havre har enda til gode å vinne den nåværende eliteserien Ligue 1, men har deltatt i denne serien hele 24 sesonger, hvor den siste var i 2008/09-sesongen. Klubbens hittil største sportslige bragd var da de vant Coupe de France (den franske cupen) i 1959.